Györgyi Giergl Alajos (1821.03.15.-1863.

( B.Bakay Margit )

IDÉZET:

„…a mi magyar ifjainkra nézve nehéz és igen rögös az út,mellyel magoknak a szép Művek és mesterségek tudományát megszerezhetik…” (kép Györgyiről 55.o.) 12-es kép 35.o.

Irodalom:

B.Bakay Margit: A biedermeier kor elfelejtett festője Györgyi (Giergl) Alajos

Bp. 1938.

Művészgenerációk A Györgyi- Giergl család három évszázada

Magyar Történeti Akadémia( 2007)

Ma egy kevésbé ismert, de rendkívül jelentős magyar festőművész, Györgyi  
(Giergl) Alajos életét és munkásságát szeretném bemutatni. Emberi és művészi megismeréséhez nagyban hozzásegít bennünket családjának hagyománytisztelete, mely kegyeletes kézzel őrizte meg a rá vonatkozó emlékeket. Lindner Ernőné (szül. Györgyi Margit ) bocsátotta rendelkezésre Györgyi feleségéhez írt több mint 100 levelét, melyből megismerhetjük a művész élete folyását, gondolkodását, legbensőbb érzéseit. Közel 2 évszázad (1838)(évszázad) múltán is elevenen domborodnak ki emberi tulajdonságai és művészi vívódásai, hogy a sorok között is szinte érezzük az élet közvetlenségét, és melegét. A levelek a háború alatt elvesztek, így igazi kincs a Bakay féle írás.

**Györgyi Alajost** a magyar művészet úttörői közé sorolhatjuk, azok közé, akik többre hivatott tehetségüket az itthoni keretek közé szorították és művészi álmaik feláldozása árán lendítették előre művészetünk sorsát.



Élete az ország hősi küzdelmeinek korával esik össze, mely mai életünk alapjait fektette le. Széchenyi a munkás hazaszeretetet hirdette, és keze alatt egymás után jöttek létre az intézmények, hogy művelődésünk tátongó sebeit begyógyítsák. Alkotó lázban égett az egész nemzet, amit még szított Petőfi és Kossuth tüzes hazafisága. Egyszerre láttak meg minden visszásságot, és egyszerre akartak mindent pótolni.

Ebben a forrongásban nagyon kevés és gyenge volt az a hang, mely a művészetünk sorsára hívta volna fel a figyelmet. A köztudatban mélyen meggyökeresedett az a vélemény, hogy a művészi igényeket csak Bécs tudja kielégíteni.

A művészjelöltek leghőbb vágya tehát az volt, hogy Bécsbe mehessenek. Ennek egyik útja az volt, ha gazdag pártfogót találtak, akik finanszírozták taníttatásukat, vagy más módon jutottak pénzhez, hogy álmukat megvalósíthassák. Egy ideig az Akadémia irányított légkörében éltek, haza kerülve mélyen csalódniuk kellett. Képeiket nem tudták eladni és megrendelők is ritkán akadtak. Ezekre a művészi viszonyokra vágott csak igazán Széchenyi elnevezése, amit az országra alkalmazott: „a nagy parlag” Még e lánglelkű magyarnak is elképzelhetetlen volt az a gondolat, hogy ebből a „parlagból” egy, a bécsi művészetet megközelítő magyar nemzeti művészetet lehessen teremteni.

A százados álmát alvó régi művészeti kultúránkban még volt annyi életerő, hogy erőre kapjon és lassan ismét elfoglalja az őt megillető helyet a nemzet életében.

A Nemzeti Múzeum, Pesti Műegylet, Marastoni festőiskolája egy-egy lépcsőfok ebben a fejlődésben.

(Marastoni Jakab (1804-1860) az első Magyar Festészeti Akadémia létrehozója. Velencei művész, aki 1836-ban telepedett Pestre. Barabás mellett az egyik legkedveltebb portréfestő volt. Halála után megszűnt működni az iskola.)

Az első a nagy úttörők között Barabás Miklós volt. Szerencsés művészi és emberi adottságai képesítették arra az óriási teljesítményre, hogy magára vonja az egész ország figyelmét. Neve futótűzként terjedt a nemesek körében. A fiatalabb korosztály, élén a két legtehetségesebb festővel. Borsossal és Györgyivel sorsának örökösei. Borsos nem küzdi végig a harcot, hanem egy ideig Bécsben marad, ott szerez jelentős sikert és vagyont, Györgyi azonban hazajön és az itthoni művészek kálváriáját járja végig.

Különös jelenség hazánkban, hogy a művész és megrendelő oly nehezen talál egymásra. A vagyonos társadalom vagy nem áldoz művészi célra, vagy külföldről hozat festőt.

(Ok : a M.o. nyugati államoktól eltérő rétegződésében rejlik.XIX.sz. nyugati államokban művelt jómódú, független és művelt polgári réteg az, amely magához ragadta a művészet ügyét. Nálunk is, de ez a polgári osztály erőtlen, nem irányító elem a nemzet életében. Elsősorban a magyar érzésű és műveltségű, de javarészt német eredetű és ajkú iparosság jöhet itt számításba. Megszokott dolog, hogy a fiú folytatja apja mesterségét.(Ötvös, építőmester) A festők más iparoságak gyerekeiből kerülnek ki.

Céhrendszer: előny: alapos kiképzést nyújt

hátrány:minden új irányt kirekesztenek.)

Az egyetlen osztály, amelyikre ebben a nehéz harcban számíthattak, a nagybirtokú nemesség. Nemzeti ügynek ők sem tekintik a művészetet. Vidéki kúriájukba meghívnak egy-egy jónevű festőt és lefestetik magukat, családjukat az ősök mellé. A művésszel rendszerint udvariasan bánnak, de hűvösek. Nem becsülik le tudását, de éreztetik vele, hogy nem hozzájuk tartozik.

A művésznek megfizetik a munkáját, mint ahogy megfizetik az iparcikkeket. Művészlélekről, ihletről az alkotás izgalmas, örömteljes gyötrelmeiről fogalmuk sincs. A művész gépiesen dolgozik reggeltől -délutánig, ameddig világos van, gyártja a képeket, a legkülönbözőbb lelki állapotban, hogy aztán kedve ellenére is a társalkodó tisztségét töltse be. Csodálatos, hogy azok az emberek, akik a felvilágosodott irodalmat betéve tudták, akik külföldi utazásokkal csiszolták műveltségüket, akiken az ország ügye nyugodott, milyen távol álltak a művészettől.

Györgyi már vidéki körútja kezdetén így ír erről: „.

**Csöbörből -vödörbe jövök. Az emberekben oly kevés művészi érzék van, hogy csodálom ,hogy egyáltalán festetik magukat. A legjobb lesz, ha minden egyéni véleményt elvetek és gépiesen csak a pénzszerzés miatt fogok dolgozni, ezzel megkönnyítem a létemet. Kár ezeknek az embereknek valami jót festeni. Mint művész olyan idegennek érzem magam köztük, mint talán a lappok között. Sajnos az anyagiak itt tartanak. Művészi elismerésre nem számítok. Terméketlen dolog lenne, az embereket aléltságukból felrázni, inkább teljesen visszahúzódom. Sajnos olvasnivalót sem kapok, mert nincsenek könyvek, hacsak nem akarok trágyázásról ,lótenyésztésről, vagy száj -és körömfájásról olvasni.**

De,hogy ki is volt ő?!

Meseszerűen, egy Tiroli szabólegény Magyarországra vándorlásával kezdődött a Györgyi Giergl család története. Az 1720-as évek elején érkezett Pestre Martin ( Márton ) Giergl, aki néhány évvel később már szabómesterként látta el finom posztóból , vászonból és selyemből varrt ruháival a város megrendelőit

(A török kiűzése utáni években a szabó mesterség fejlődőképes iparnak tekinthető .A 17. sz. végén 3 ága vált ismertté Pesten .

Német szabók : kifejezetten városi igényekre termeltek, a ruhákat (finom posztóból muszlimból kreppből varrták)

Magyar szabók : helyiek mellett hasonló közönségnek dolgoztak, (posztó, kasmír ,damaszt.)

Szűrszabók: városban megforduló vidékieknek készítettek ( durva abaposztó, vastagabb cérnával, zsinórral díszítve

Az ő unokája Giergl Alajos (1793-1868) ,a festő édesapja, ezüstműves, a pesti ötvösség legkiválóbb tagja. Számos finom művű ezüst tárgya közül

170.old apja munkája, egy serleg



Nemcsak az ő ereiben folyt művész vér, felesége Bayer Anna is művészcsaládból származott. Apja (testvére?!) Bayer József , arcképfestőként vált híressé Prágában.




Alajos a szülők harmadik gyermekeként Pesten, 1821. december 13-án született. A gyermeket, szülei és lánytestvérei körében nagyapja 1822 körül festményen is megörökítette.

Alajos kezdetben apja ötvösinasaként tevékenykedett1839-ig, 5 éven át.Az évek során egyértelműen kiderült, hogy a festészethez van tehetsége, ezért Pesky József festőművészhez, apja barátjához került festészetet tanulni. Nagy lelkiismeretességgel festette tükörsima kidolgozású arcképeit, lírai természetének megfelelő , lágy, bizonytalan stílusban.

A továbbfejlődés útja Bécsbe vezet. Arra gondolni sem lehetett, hogy Györgyi ,anyagi gondokkal küzdő szülei fedezzék a tanulmányút költségeit. Hathatós támogatót kellett találni. Szerencsére Pajesevich gróf személyében ez is megtörtént, így az ő támogatásával 1841-ben beíratkozott a Bécsi Képzőművészeti Akadémiára, és évek múlva az ő révén ismerkedett meg a továbbfejlődését oly döntően befolyásoló osztrák művésszel. Rahl Károllyal ( ő Györgyi legkisebb fiának keresztapja). Bécsben Kupelwieser történelmi rajzszakosztályára kerül, egy teljesen idegen világban találja magát. Mit se sejt az ott folyó küzdelmekről a maradi és új irányzat képviselői közt. Az új irányzatot Waldmüller képviseli, akinél talán Györgyi is megfordult. (eltérő adatok)

Akadémiai tanulmányait befejezve idehaza festette meg unokatestvérét Giergl Henriket. Stúdiumnak is nevezhető a kissé merev beállítású, egyszínű sötét háttér előtt megjelenő , vándorlegény éveit még csak akkor kezdő , később nevessé vált üvegműves portréja



1845-ben tagja lesz a Pesti Műegyletnek. Györgyi az egyesület részvényesei és kiállítói között is szerepel, majd hamarosan bekerül az igazgató választmány tagjai közé is. Mindenütt ott van, ahol hasznos újításról szó esik , igyekszik beilleszkedni az itthoni viszonyokban.

1848-ban feleségül veszi az asztalos céh mesterének lányát Musch Erzsébetet (Elzát).



NŐ A SZABADBAN

Az előnézet mérete: [436 × 600 képpont](https://upload.wikimedia.org/wikipedia/commons/thumb/d/d0/Gy%C3%B6rgyi%2C_Alajos_-_Woman_in_the_Open_Air_%28detail%2C_1853%29.jpg/500px-Gy%C3%B6rgyi%2C_Alajos_-_Woman_in_the_Open_Air_%28detail%2C_1853%29.jpg) További felbontások: [174 × 240 képpont](https://upload.wikimedia.org/wikipedia/commons/thumb/d/d0/Gy%C3%B6rgyi%2C_Alajos_-_Woman_in_the_Open_Air_%28detail%2C_1853%29.jpg/250px-Gy%C3%B6rgyi%2C_Alajos_-_Woman_in_the_Open_Air_%28detail%2C_1853%29.jpg) | [634 × 872 képpont](https://upload.wikimedia.org/wikipedia/commons/d/d0/Gy%C3%B6rgyi%2C_Alajos_-_Woman_in_the_Open_Air_%28detail%2C_1853%29.jpg).

[Eredeti fájl](https://upload.wikimedia.org/wikipedia/commons/d/d0/Gy%C3%B6rgyi%2C_Alajos_-_Woman_in_the_Open_Air_%28detail%2C_1853%29.jpg) (634 × 872 képpont, fájlméret: 96 KB, MIME-típus: image/jpeg)

Ez a kép fiatal feleségét ábrázolja életképszerű beállításban. A kép erdőben pihenő, elegáns hölgyet ábrázol, akinek ruhája különös gonddal van festve., miként ez későbben készült hölgyeket ábrázoló műveinél mindig is jellemző lesz. A művész kiválóan adja vissza fény és árnyék játékát. Alajos valószínűleg felhasználta munkáinál azokat a metszeteket, melyeket kortárs almanachokból vágott ki, majd albumba ragasztva gyűjtött.

Ebből a házasságból két gyermekük született, Emma és Géza. Ez a házasság a 48-as történések miatti nyugtalan viszonyoknál sokkal károsabb hatással volt pályájára. Az alacsonyabb műveltségű, józan gondolkodású asszony még a céhek polgári légkörében nőtt fel, Györgyi viszont a művészet szabadabb levegőjét szívta magába. Nem érthették meg egymást és a folytonos félreértések nemcsak a gyermekek lelkére tettek mély hatást, hanem Györgyi művészetében is nyomot hagytak.

A festő az 1850-es években Budán működött , műterme a Sétatéren, az úgynevezett Széchenyi házban volt. Ebben az időszakban születtek polgári zsánerképei. A Műegylet szívesen fogadta az ilyen” jelenetes” képeit. Gyermekeit ábrázolta a Kis festő c. képen.



A kis Géza palettával és ecsettel utánozza apját és nagy igyekezettel mázol bele annak félig kész festményébe. Nővére Emmi féltőn figyelmezteti .Technikailag a bécsi iskola tapasztalatait használja a festő. Jól bevált szabály, hogy a sötét háttérből élénken domborodik ki a lányka ruhája, hogy ebbe viszont a kisfiú sötét bársony öltönye rajzolódjon bele.(Gézát dülledt szem, erőltetett tekintet) A kép a családi portrék sorozatába illeszkedik .Ezeken a festményeken amelyek Györgyi egész életén át folytatódnak, legtisztábban figyelhetők meg stílusváltozásai és fejlődésének grafikonja.

A művész hamarosan komolyabb igényű zsánerképekkel jelentkezett a Műegylet kiállításán.1852-ben festette meg a „ Vigasztalás”című képét.

Az előnézet mérete: [488 × 599 képpont](https://upload.wikimedia.org/wikipedia/commons/thumb/f/f1/Gy%C3%B6rgyi%2C_Alajos_-_Consolation_%281852%29.jpg/500px-Gy%C3%B6rgyi%2C_Alajos_-_Consolation_%281852%29.jpg) További felbontások: [195 × 240 képpont](https://upload.wikimedia.org/wikipedia/commons/thumb/f/f1/Gy%C3%B6rgyi%2C_Alajos_-_Consolation_%281852%29.jpg/250px-Gy%C3%B6rgyi%2C_Alajos_-_Consolation_%281852%29.jpg) | [391 × 480 képpont](https://upload.wikimedia.org/wikipedia/commons/thumb/f/f1/Gy%C3%B6rgyi%2C_Alajos_-_Consolation_%281852%29.jpg/500px-Gy%C3%B6rgyi%2C_Alajos_-_Consolation_%281852%29.jpg) | [723 × 888 képpont](https://upload.wikimedia.org/wikipedia/commons/f/f1/Gy%C3%B6rgyi%2C_Alajos_-_Consolation_%281852%29.jpg).

[Eredeti fájl](https://upload.wikimedia.org/wikipedia/commons/f/f1/Gy%C3%B6rgyi%2C_Alajos_-_Consolation_%281852%29.jpg) (723 × 888 képpont, fájlméret: 117 KB, MIME-típus: image/jpeg)



Sirdogáló fiatal lányt ábrázol, akit egy idős néne \_talán az anyja- vigasztalgat.A lány, a huszárcsapattal távozó kedvese után búsul, s az idős asszony vigasztalja, aki 1848-as huszármentét visel.

Még ebben az évben 1852festette meg Önarcképét , melyről szabályos formájú arc, élénk, érdeklődő mélybarna szem tekint a nézőre. Nem használt éles kontúrokat, képén a szín dominál, a képfelület érezni engedi a textúrát.



A Vigasztalás a jelenetes képek egész sorozatát nyitja meg . Valamennyi megeggyezik abban, hogy a nyárspolgári légkör kicsinyes, fojtott levegőjét árasztja, a beállítások mesterkéltek, a háttér kulisszaszerű.

Mindezek mellett egyre gyakrabban fest arcképeket (fiatal művész még ritkán kap arckép rendeléseket )

A művész több vallásos témájú képet is fest. 1852-ben festette meg a Fájdalmas Szűz Mária c. képet egy bárónő megbízásából. Ugyanakkor Rostagni olasz festő is megfestette, de a bizottság, hosszas tanakodás után a Györgyiét találta jobbnak, így került a kép a Lipótvárosi Szent István templomba.



Mária alakja az előtérben van elhelyezve, amint térdre rogyva, fájdalams arcát az ég felé fordítja, összekulcsolt kezeit ölében nyugtatja.Körülötte Krisztus megkínzatásának eszközei, a töviskorona, az ostor, szegek , a háttérben pedig sziklás hegyek, lankás dombok és fák, elmosódó körvonalai látszódnak. Minden hagyományhoz való ragaszkodás ellenére is a kompozíció olyan tulajdonságokat mutat, melyek kiemelik az átlag-szentképek közül és egyedivé teszik .

1853-ban, (tehát 1 évvel később ) a csókai templom számára Szent háromságot ábrázoló oltárképet fest. Érezhető rajta Kupelwieser oltárfestészetének befolyása.

Ebben az időszakban kísérletezik, keresi a stílusát, kissé össze van zavarodva. Ismét külső eseménynek kell jönni, hogy felrázzák a művészt csüggedtségéből és új lehetőségeket csillogtassanak meg előtte. 1854-ben meghal felesége Musch Elza, ezzel egy szerencsétlen házasság szűnik meg. Elmúlik az ideges nyomás,mely Györgyi lelkét fogva tartotta. Festői felfogása is változáson ment át 1855-ben.

1855 nagy fordulópont Györgyi életében. A Pajesevich család meghívására Pestre érkezett Rahl Károly a nagyhírű bécsi festő. Valószínűleg Pajesevich gróf révén ismerkedett vele meg Györgyi.El lehet képzelni, hogy az elszigetelten küzdő festőre milyen hatást tett az osztrák festő, aki készségesen nyújt baráti kezet a tehetséges magyar festőnek, hogy fanatikusan hirdetett művészi elveiről meggyőzze.

Ezeknek legfőbb tétele az *Ammerling*-féle "Weissmalen" ellen irányuló "Graumalen" volt. A nagy velenceiek tanulmányozásánál jött ugyanis rá, hogy a szürke alapon festett színek, különös tüzes mélységet nyernek. *Rahl* ezután úgy belehajszolta magát a fakó-világos színek gyűlöletébe, hogy gyakran az ellenkező túlzásba esett. Ebből a szempontból éppen magyarországi tartózkodása művészetének legjobb korszaka. Nálunk festett képmásain a sötétszürke alapot majdnem fehérre világosítja és fedőfestékek helyett, színes lazurokkal fest rá, úgyhogy világos és mégis tüzes színeket nyer. *Györgyi* későbbi levelezéséből látjuk, hogy mennyire meggyőzte őt *Rahl.* Kitörölhetetlenül belenevelte a fehértől való irtózást.

A képek ,amik ezután készülnek a festőiség jegyében születnek . Rahl hatására kezd behatóbban és nagyobb kedvvel foglalkozni férfi portrékkal, bár élete végéig elsősorban a női szépség rajongója marad . Pajesevich gróf megbízásából megfesti első hivatalos portréját : ERKEL FERENCÉT



Nem szertartásos, köztiszteletet ébresztő , reprezentatív arcképet fest, amihez soha nem volt érzéke, , hanem póznélküli emberi közvetlenséggel ábrázolja a nagy zeneszerzőt. A munkában elmélyedő arccal ül a asztalánál, a Hunyadi László partitúrája mellett. Elgondolkozva támasztja tenyerébe fejét ,leeresztett kezében lúdtollat tart. Az aranybarna háttérből kellemesen válik ki, a világos bélésű bordóbársony magyar ruha, hogy enyhítse a fülledt levegőt árasztó színeket

Rahlnak sikerül Pajesevich grófot meggyőzni, hogy Györgyinek még külföldi tanulmányutakra van szüksége, hogy tehetségét a maga teljességében kifejlessze. Így került ki Bécsbe Rahl műtermébe. (Ekkoriban tanult Rahlnál Than Mór, Lotz Károly). Györgyi és Rahl jó kapcsolatára utal, hogy hamarosan itáliai útra indulnak .A mester Rómába megy, míg Györgyi Velencében marad ,s a nagy mesterek műveit tanulmányozza.

Az itáliai tanulmányút után megnő művészi elismertsége Pesten is, egyre többen ismerik meg.

Életművében fontos helyet foglal el, a Bacchánsnő c. festmény, melyet bécsi tartózkodása idején festett



1855. olaj, vászon 115x167

Maga a tárgy és a beállítás, a puha fehér leplen elnyúló meztelen nőalak, feje fölé kulcsolt kezekkel, a formák tisztaságára való törekvés, a zárt körvonalak hullámzása, olasz hatásra vall, éppen úgy, mint a távoli zöldeskék hegyekre nyíló giorgionés kilátás. Idegenszerű mindeme nagyvonalúság után a németalföldiesen kidolgozott színpompás gyümölcs csendélet. *Rahl* eklektikus ízlését sejtjük a háttérben.  Valószínű, Bécsben látta Rahl képét, és annak hatására festette meg a Bacchánsnőt. Ez a téma igen népszerű lett, többen megfestették, (Lotz Károly, Grimm Rezső), de Györgyi műve a legéletszerűbb, testének ábrázolása meglehetősen naturalisztikus.

Sok szenvedés kínlódás után az aratás ideje következik. Nem lehet tudni, hogy a komoly művészi értéket ismerték e fel, vagy pedig a divat emelte tenyerére, de valóságos versengés indul meg érte.Az ország legelőkelőbb családjai adják kézről kézre, hogy állandó crescendo ( hangok egy re hangosabbá válnak ) befejezéseképpen a főkancellárt majd pedig a királyt fesse le.

Lelkének titkos rúgója, amely képessé teszi nagyfokú művészi teljesítmények elvégzésére, az a bensőséges, megértő szeretet, amely második feleségéhez Halitzki Amáliához fűzi.





Ezt a házasságot nem könyvelhetjük el egyszerű életrajzi adatként. Györgyi művészete és levelei elárulják feleségének életére és érzésvilágára gyakorolt döntő befolyását. Mikor Olaszországból hazatérve, megismeri Halitzki Antalnak, a Rókus-kórház néhai igazgatójának lányát, első pillantásra beleszeret a gyönyörű teremtésbe. Ő maga így emlékszik vissza egy későbbi levelében:[[24]](https://mek.oszk.hu/01500/01588/html/bakay.html#j24) "**Az első perctől kezdve, hogy tekintetem meglátott, megkezdődött életem reménykedése és nemsokára rá leírhatatlan boldogságom." Egy más alkalommal következőkép jellemzi felesége szerepét életében:**[**[25]**](https://mek.oszk.hu/01500/01588/html/bakay.html#j25)**"Maga, jó Amelim, a vezérlő csillag, aki biztosan kísér kitűzött feladataimon és életemen át, akitől szerencsémet, elégedettségemet teszem függővé. Maga két részre osztotta az életemet, és segít nekem az elsőre fátyolt borítani, amely soha-soha nem fog meglebbenni. Magának köszönhetem a jövőm iránti becsvágyamat, amely igyekezet öt lélek boldogságát készíti elő. Érzem az erőt hozzá, mert maga azt az erősítő valamit a lelkembe öntötte, hogy minden akadálynak merész homlokkal forduljak. Egyszóval magára, jó Amelim, építem a világomat."**

Következetességet, kitartást és a szeszélyes hangulatok fegyelmezését tanulta meg felesége gyengéd irányítása mellett. Házasságuk két elmélyedő lélek tökéletes megértésén és összhangján alapul, amit a művész megható szavakkal fejez ki a korabeli irodalom hatása alatt:[[26]](https://mek.oszk.hu/01500/01588/html/bakay.html#j26) "**Ha két szerető, egyformán hangolt szív találkozik, akkor a házasságnak nincs kellemetlen oldala. Akkor két ember kéz a kézben vándorol. Ha töviseket találnak az útjukba szórva, szorgalmasan és vidáman takarítják azokat félre, ha egy folyamhoz érnek, az erősebb átviszi a gyengébbet; ha egy sziklához jutnak, az erősebb kezet nyujt a gyengébbnek. Türelem és szeretet kísérik őket. Ami egy magányosnak lehetetlen lenne, az az egyesülteknek tréfa és mikor aztán fent vannak a célnál, akkor a gyengébb letörli a verejtéket az erősebb homlokáról. Öröm és fájdalom egyszerre éri őket; sohasem emészti gond az egyiket, ha a másiknál az öröm van vendégségben. Mosoly mindkettőjük arcán vagy könny mindkettőnek a szemében. Így életük egy szép nyári nap még akkor is, ha zivatar vonul el felettük, mert a zivatar felüdíti a természetet és új értelmet ad a felhőtlen égen a napnak. Napuk alkonyán így állnak kar a karban, a virágok között, melyeket ők maguk gondoztak és neveltek és várják a rájuk törő éjszakát. Aztán - igen aztán - persze először az egyik fekszik le aludni és ez a szerencsésebb; a másik sír, hogy még nem alhat és ez az egyetlen rossz oldala a házasságnak."**

*Györgyi*házassága előtt még egy nagyon nehéz feladatot vállalt. Nem akarta addig végleg magához kötni menyasszonyát, ameddig valamilyen vagyoni alapot nem szerez, hogy a súlyos anyagi gondok ne keserítsék el későbbi életét. Ezer forintot szeretett volna összegyűjteni, vidéki körutakon és a cél érdekében fájó szívvel elvált menyasszonyától és - mint ahogy maga nevezte - az "első expedíciójára" indult. A néhány hónapra tervezett kirándulásból évekig tartó elválás lett, melyet csak rövid pesti tartózkodások szakítottak meg. Feleségével folytatott sűrű levelezése révén, ettől kezdve pontosan nyomon kísérhetjük életét, a folytonos vándorlást egyik birtokról a másikra, a sok elismerést és csalódást, amelyben része volt, vágyódását a nyugalmas családi élet után és az egész kort, amelyben élt. A ránk maradt több, mint 100 drb. levél megőrizte gondolatait, érzéseit, belső küzdelmeit és a környezettel folytatott kemény harcait. Ezekből a fakult sorokból a legbensőségesebb családi vonatkozások mellett oly megkapó elevenséggel éled fel a körülötte zajló élet, hogy szinte érezzük lüktetését és színességét. *Györgyi*leveleiben is művész marad, csakhogy az ecset helyett a tollal írja le megfigyeléseit. Írásai közül bennünket elsősorban azok a sorok érdekelnek, ahol önmagáról beszél.

Egy rendkívüli, fínom lelkiséget ismerünk meg, telve melegséggel, jósággal és szépség utáni sóvárgással. Szinte nőiesen gyengéd természetét, a kedvezőtlen külső benyomások könnyen a végletekig felingerlik, úgyhogy pl. egy várva-várt levél késése, a búskomorságig lehangolja. Ilyenkor írása az olvashatatlanságig kuszálttá válik, izgatott képzeletét rémképek töltik meg és környezete előtt sem bírja leplezni rettenetes kedélyállapotát. Valósággal belebetegszik a sötét gondolatokba, valószínűtlen összefüggéseket keres az események között, hogy feleségének néhány megnyugtató sora után ismét derűs megvilágításban lássa a világot. A lelki lehangoltság idejében is dolgozik és hihetetlen önuralmat erőltet magára.

Leveleinek legérdekesebb részei azok, amelyekben környezetéről mond véleményt. Meglepő éleslátása elfogulatlan ítéletekre képesíti, mintha valami távoli szemlélője lenne az eseményeknek. Nem ragadtatja magát kicsinyességekbe, inkább a kor tüneteire, egyes osztályok ferdeségeire igyekszik rámutatni, az egyének kellemetlen vagy tudatlan viselkedésében. Ösztönös megérzéssel tapint rá a dolgok lényegére. Színesen írja le az akkori vidéki nemesség életét, eseményeit, gondjait és örömeit.

Utazásának első állomása Tuzsér, *Lónyay Menyhért*gróf kastélya. 1857. szeptember 5.-éről jelzett levelében számol be először élményeiről:



**Az első nap azonban nem múlik el esemény nélkül. "Ebédnél ültünk - írja -, amikor egyszerre megkondult a vészharang. Ijedten tódultunk ki és ekkor megsemmisítő lángok tárultak szemünk elé. A lakók szerencsétlenségére, a nagy vihar, a falu felé sodorta a lángokat és az, hogy a házak náddal voltak borítva és a férfiak nem tartózkodtak otthon, sőt messze el voltak, a kezdődő szerencsétlenséget óriásivá növelte. Én annyira meg voltam rendülve, hogy ösztönszerűen magam is mentéshez láttam. *Lónyay*követett, de a legnagyobb megerőltetés ellenére is néhány óra alatt harmincnyolc ház esett a pusztító lángok martalékául. Az én ruhám is megszenvedett és több helyen kiégett. Szerencse, hogy a szél a kastéllyal ellenkező oldalra hajtotta a lángokat, különben a kastély is menthetetlen lett volna... Egy ilyen szerencsétlenség leírása, majdnem lehetetlen. Az asszonyok és gyerekek jajgatása, különösen azoké a családoké, amelyek este jöttek meg és vagyonukat hamuban találták, örökké emlékezetemben marad. Borzalmas volt a látvány este, amikor a jószág hazatért a legelőről és nem talált fedelet, illetve izzó parázsban találta azt. Vadul összezavarodva, ordítozás közben rohantak a lovak, tehenek, disznók, egyszóval rettenetes látvány volt. Ezt kellett első nap megélnem, de hála** Istennek, hogy csak így volt.

Györgyi Tuzséron is, Lónyán is sok vázlatot készít, mint írja, hogy ezekkel majd az egész környezetét bemutathassa menyasszonyának. Lónya, Som és Tuzsér között ingázik

Sorozatos betegségek miatt húzódik a munkája.

Így ír róla

**Valóban nem vagyok babonás, de önkéntelenül eszembe jutnak a szavak: "Vannak titkok a természetben, amelyekről az embereknek fogalmuk sincs." Annyi biztos, hogy én ettől szenvedek. Mennyi idő elveszett már a sok várakozással, a futárok ide-oda küldésével. Most azonban már ideje lenne, hogy helyzetem megforduljon, amit ma vagy holnap várok. A küldönc ma délután jön vissza Anarcsról, talán már azzal az alkalmatossággal, ami odavisz. Adná Isten, hogy így legyen, hogy végre egyszer már munkához kerülnék. Vágyom már utána, benne fogom egyetlen szórakozásomat találni."**

Szeptember 15-én útnak indul Anarcsra , ahova Czóbel ,egy gazdag beregmegyei földbirtokos köti le felesége és 3 gyereke lefestésére.

  A munka tartja a lelket *Györgyiben.*Három gyermeket fest egy képen és nagyon meg vannak vele elégedve. Lassan kiderül az ég felette. A rég várt levél is megérkezik. Fokozódó kedvvel számol be az életről.[[32]](https://mek.oszk.hu/01500/01588/html/bakay.html#j32) "**A munkám elég jól halad, úgy hogy a jövő héten valószínűleg eljutok innen. Építész is lettem egyben. Egy megkezdett fürdőház befejezését vállaltam, mégpedig svájci stílusban. Egy sereg kőmíves és asztalos áll rendelkezésemre, a munka gyorsan halad, az urak el vannak ragadtatva attól az átváltozástól, melyen a mű ilyen rövid idő alatt keresztülment. Olyan kecses, hogy magamnak is örömem telik benne. Vasárnap vadászaton kellett részt vennem, képzelheti, milyen kellemetlen volt ez nekem, hiszen ismeri határozott ellenszenvemet. Csak szívből sajnálom, hogy a rengeteg vadból nem küldhettem néhány nyulat és vadkacsát mutatóba legalább, amiket én lőttem.**

Alig, hogy elkészült *Czóbeléknál,*sietve Mándokra kell mennie *Forgách*grófékhoz, ahol hat nap alatt kell a három gyermek portréját elkészítenie.

A mándoki meghívással *Györgyi*végleg belekerül Magyarország legfelsőbb köreibe. (Ő maga írja le ezt a jelentős szereplését:*"****Forgách*gróféknál egy rendkívül kellemes családba kerültem, akik évente csak 5-6 hetet élnek itt Mándokon, hogy nagyszámú társaságukkal a vadászat örömének adják át magukat, amely elképzelhetetlenül gazdag**

**Nem elég, hogy négy gyermek portréjára köteleztem magam egy képen, hanem a grófnőt is le kellett festenem, tehát képzelje kedves Ameli, öt portrét egy hét alatt. Hála Istennek brilliánsan megoldottam a feladatot. Az a feltűnés, amit itt a fejek hasonlatosságával keltettem, beláthatatlan előny lehet számomra. Ha lenne időm, olyan végtelenül el lennék halmozva munkával, hogy nem tudnám mihez kezdjek előbb. A legtekintélyesebb és leggazdagabb magyar családokkal ismerkedtem meg és becsületszavamra meg kellett ígérnem, hogy egy időre Kassára jövök, ahol csak egy család 20 portrét szavatolt nekem. Most télhez egy évre tűztem ki az időt és képzelje elfogadták, de jobban szerették volna, ha már ezen a télen jönnék. *Forgách*grófnál is lesz még dolgom télen, ő is Kassán tartózkodik, egyszóval ezreket kereshetnék és így meg vagyok győződve róla, szeretett Amelim, hogy bölcs beosztással és az én szorgalmam által nagy jövő áll előttünk.**

hónap közepén megérkezik Pestre és november hó 28-án házasságot köt *Halitzki Amáliával a Szent István bazilikába. Az új asszony az elő házasságból született gyerekek áldozatos nevelőanyja lett, s férje művészi kiteljesedése illetve terveinek megvalósítása érdekében igyekezett mindent megtenni. Házasságukból két gyermek született , Sándor 1858-ban, és Kálmán 1860-ban.*

*Néhány megkezdett Forgách és Lónyai portrét fejez be fénykép után.Ez az utazós életforma nem volt könnyű számára. Kínozta a közönség, illetve a megrendelőízléséhez való alkalmazkodás igénye, illetve a kedveseitől való állandó kényszerű távollét. Élete az egyik arisztokratacsaládnál való képmás megrendelések teljesítésétől a következő nemesi kúriába való meghívásról szólt. Így nem csoda, hogy képei egy kaptafára készültek.*

Beállításban és a színek sötét tónusában még *Rahl*hatását érezzük gyöngédebb megvalósulásban. A férfiak rendszerint teljesen szemben vannak ábrázolva, legfeljebb a fej fordul kissé oldalt. Az alakok rajza és színezése kellemes és lágy. A széles vállakon díszmagyar, vagy katona-uniformis feszül, különös gonddal készülnek a zsinórok és a gombok. A háttér közömbös színű, vagy félrevont piros függöny élénkíti. Hiba nincs a képeken, a megrendelők meg lehetnek elégedve, csak éppen erőtlenek. Hiányzik belőlük az, amit a festőnek önmagából, saját lelkéből kell adnia, hogy valóban művészi alkotás készüljön.

A női arcképek általában jobbak. A művészt a gyors képgyártás közben is megragadja egy-egy kedves arckifejezés, bársonyos tekintet, vagy hamvas bőr.

 szigorú lelkiismeretességgel vándorolnék útamon, jó néhány komoly óra elől térnék ki. De a Te képed mint egy őrzőangyal emelkedik a lelkem előtt és azt suttogja: "Ne add fel pályafutásodat, szeretteid és hírneved miatt utazol. Nem mondhatjuk, hogy ezeknek a művészi küszködéseknek nem volt meg az eredménye. A nagy gyakorlat segíti elő *Györgyi*művészetének kibontakozását *Rahl*hatása alól és stílusának könnyedségét, színeinek kivilágosodását eredményezi. Érzékeny lelkiismerete és önkritikája pedig megóvja az elsekélyesedéstől.

*Györgyi*igazi élményfestő, a szó teljes értelmében. Latba veti egész művészi erejét, amint képzeletét valami felcsigázza, de a legfényesebb feltételek mellett sem tud jót alkotni, ha a téma nem érdekli. Első vidéki körútján is akadtak modellek, melyek megihlették és igazán nagybecsű munkák alkotására serkentették. Elsősorban a gyermekportrékat kell idesorolnunk. Kirándulása elején festi a *Lónyay gyermekek hármas portréját.* [*(16. kép.)*](https://mek.oszk.hu/01500/01588/html/bakay16.html) Már a csoportosítás is természetes és kedves. Egy nagyobb kislány bájos öntudattal ül a karosszékben, kishúga mosolygós bizalmassággal ölébe könyököl. Másik kezével babáját öleli magához. Mögöttük lányosarcú, komoly fiú áll és karját a szék támláján nyugtatja.



*Györgyi*öt hónapig tartózkodik Pesten. Ez idő alatt részben a megkezdett képeket fejezi be, részben pedig pesti polgárcsaládok részére dolgozik.

Rövid nyugalom után 1858 májusában már ismét Bécsben találjuk. Jó világítású műtermet vesz ki és több portrét fest, A külföldi környezet tehát megint új lendületet adott *Györgyi*művészetének. Ismét egy mély lélekzetvétel a magyar vidéki kirándulás után. Felesége sürgeti ,hogy térjen haza Pestre, megrendelői már türelmetlenkednek. Azt írja, ne féljen attól, hogy Bécsbe sok munkát elmulaszt, itthon is akad bőven.

 A művésznek azonban megint nem sok ideje marad Pest számára. Alighogy hazatér Bécsből, már ismét vidéken találjuk, Eszlárban *Kállay Ágostonnál.*

Nem tudom, honnan tudta meg *Czóbel* úr, hogy itt vagyok Eszlárban, szívélyesen meghívott Anarcsba, *Lónyayék*is egy csomó munkával várnak. Mindez arra indított, hogy útitervet csináljak,

A *Lónyay*családnál ismét tíz arckép megfestése várja, közben egy *Petrovárg*nevű gazdag földbirtokos szintén négy-öt portrét akar festetni és *Forgáchék*is hívják. "Gondold el, drágám, milyen boldog vagyok, mégis csak az a legnagyobb öröm, ha így elhalmozzák az embert minden oldalról munkával. Csak itt lennél, milyen tökéletes lenne boldogságom. Oh mily szép gondolat, de sajnos nem lehet megvalósítani. Viseljük sorsunkat nyugalommal."

Idegrendszere azonban annyira kimerül, hogy rövid időre kénytelen visszajönni Pestre, kipihenni magát. Az ekkor készült képein már Györgyi kiforrott, senkitől nem befolyásolt művészete bontakozik ki. A fejlődés további útját formák fellazulása, a beállítás és a ruházat raffináltsága, a kifejezés mélyülése, és a festőiség fokozása jelzi.

A nyugodt fejlődést ismét egy vidéki kirándulás zavarja meg, amelyen azonban a művészi fejlődés szempontjából jelentős alkotások készülnek.

A feleségétől való elválás a szokottnál is keservesebben érinti.[[39]](https://mek.oszk.hu/01500/01588/html/bakay.html#j39) Az egész világot, sőt ezer és ezer évre visszamenően Ádámot is okolja érte. "Ha Istennek kedves kis felesége lett volna, biztosan nem teremtette volna meg az elválást" - írja egyik levelében. *Dőryék*végtelenül kedvesen fogadják és a kertben lévő háromszobás, fényesen berendezett házat bocsátják rendelkezésére, kényelmes fürdőházzal

A művész elragadtatással írja le azt a kedves viszonyt, amely ennek a kitűnő családnak tagjai közt fennáll. A csodás megértést a gyerekek és szülők közt, a házastársak gyengédségét jólesik látnia. Az újabban divatozó szertartásossággal ellentétben jobb időkből való, régi magyar szokásoknak hódolnak. Nagy öröm, hogy a fejek mind nagyon hálásak. Az asszonyoké is, de különösen a férfiaké.

Mikor azonban a művész jobban megismerkedik a megye nem mágnás földbirtokos rétegével, megdöbbenve veszi észre hiányos műveltségüket. Könyveket nem olvasnak, a gazdaságon kívül nem értenek semmihez, legkevésbbé a művészethez. Ez a meg nem értés nyomasztóan hat rá. Visszahúzódik, az étkezéseken kívül nem érintkezik senkivel. Kínlódva dolgozik.

Így ír erről feleségének:

**Ha a Te gondolatod nem élesztene és nem adna erőt, már régen összecsomagoltam és megszöktem volna. Mert emberek közt élni, akik annyit értenek a művészethez, mint egy tehén, nem élet. Hát még üzleti összeköttetésben lenni velük! Nagyon eltévedtem a sorok közt, pedig ezzel a jajgatással nem mulattatlak, de hidd el, nagyon megkönnyebbültem, hogy jól kisírtam magam.**

*Györgyi*elhiteti vendéglátóival, hogy sürgősen Pestre kell utaznia, de megígéri, hogy hamarosan visszajön, még egy csomó arckép miatt. "Úgy érzem, - írja[[42]](https://mek.oszk.hu/01500/01588/html/bakay.html#j42) - kötelességem Pest részére is dolgozni, hogy el ne tűnjek végleg.". Anyagi hátvédként azonban a vidéket tartogatja.

Nem tudjuk, a pénzgondok vagy pedig a nyugtalanság hajtja-e a művészt, de megint csak egész rövid ideig tartózkodik Pesten. Alig hogy a rettenetes fáradalmakat kipiheni, ismét útrakel és szeptemberben már *Károlyi Ede*gróf radványi birtokáról tudósítja feleségét. Megint panaszos a levél hangja, mert az ottani életbeosztás úgy lefoglalja, hogy gondolkozni sem marad ideje. Következőképen vázolja életét:[[43]](https://mek.oszk.hu/01500/01588/html/bakay.html#j43) "**Rendesen 1/2 7-kor kelek, 7-kor már a műtermemben vagyok, 8-kor hozzák a reggelimet, azután megállás nélkül megy a munka 2-ig. Fél 3-kor van ebéd, ami előtt azonban át kell öltöznöm teljesen feketébe, szép munka, mi? Az ebéd 4 felé ér véget, akkor rendszerint még visszamegyek a műtermembe, apróságokat festeni, aztán letisztítom a palettámat és ecseteimet. Most 5-6 óra között van az idő. Egészségem miatt sétálok egyet a kertben. Oh, milyen jó, mikor végre egyedül vagyok és gondolatban teljesen Veled, forrón szeretett feleségem. Alig érek haza, már hívnak a fogadószobába, ahol rendszerint a grófnő, a doktor és a gróf vesznek részt a szörnyű unalomban. Így lesz végre 9 óra, amikor vacsorázunk. Ez 10-ig tart, akkor még egy órát ott kell maradni, míg végre 11 óra felé le szabad feküdni. Nos láthatod, drágám, hogy milyen kevés időm marad az íráshoz. Talán többször elszabadulhatnék, de ez az itt uralkodó pedantéria elleni merénylet lenne.**

A látogatóba érkező *Andrássy Manó*és felesége, nyers állapota ellenére annyira el vannak ragadtatva a képtől, hogy rögtön le is kötik a művészt Parnóba, két kép végett.

Mikor *Györgyi*végre megérkezik Parnóra, a gróf nagy örömmel fogadja és tréfálkozva meséli, hogy már ki akarta doboltatni, mert azt hitte, hogy elveszett. Remek műtermet kap, ugyanis átadják az ebédlőt és a művész elismerően állapítja meg, hogy "ezt nevezik liberálisságnak".[[44]](https://mek.oszk.hu/01500/01588/html/bakay.html#j44) Hosszas megbeszélés után megegyeznek, hogy a grófnőt festi le a kisfiúval [*(21. kép).*](https://mek.oszk.hu/01500/01588/html/bakay21.html) "**A kép kompozíciója rendkívül tetszik, - írja - a grófnő azt állítja, hogy még sohasem látott szebbet a maga nemében. Nagy szeretettel festem, ezért azt hiszem, hamarosan kész leszek vele... Csak az a kellemetlen, hogy a gróf elutazott nyolc napra és addig egyedül kell étkeznie a grófnővel. A háziúr szerepe sehogy sem tetszik neki, szívesebben lenne egyedül, akkor legalább nem lenne zavarban. Asztalbontás után 6 órakor igyekszik elszökni, mert ilyenkor levelet írhat. Ha a gróf otthon van, akkor a festésen kívül minden időt vele tölt. Sajnos, ennek így kell lennie. Az esős, borús idő is nyomasztólag hat rá. Néha olyan korán sötétedik, hogy drága órákat veszít el**[**[45]**](https://mek.oszk.hu/01500/01588/html/bakay.html#j45)**"A jelenlegi utazásom főleg erkölcsi haladást jelent, habár különben sem panaszkodhatom, mert 700 forintnál nagyobb összeget jövedelmez. Ami azonban az erkölcsi sikert illeti, akkor minden illuzió nélkül nagyon fontos lépést teszek életpályámon. Ha Isten és a szerencse nem hagy el, áldatlan kínnal ugyan, de olyan képet szülök, amely visszhangot fog kelteni. Eddig hála Istennek eléggé meg vagyok elégedve, a grófnő azonban olyan mértékben el van ragadtatva, hogy a képet nemcsak a pesti, hanem a bécsi kiállításra is oda akarja adni. *Györgyi*rossz kedve folyton fokozódik a türelmetlenségig. "Oh Istenem, - írja következő levelében**[**[46]**](https://mek.oszk.hu/01500/01588/html/bakay.html#j46)**- már csak vége lenne. Már annyira lehangolt vagyok, mint még soha életemben. Torkig vagyok a cigányélettel, a jövőben meg fogom gondolni, ha** megint elutazom.".



Hosszas megbeszélésem volt *Andrássy*gróffal négyszemközt, amikor is szép jövőt jósolt nekem. Véleménye szerint nem szabad a hölgyfestést semmi színért sem feladnom, annál is inkább, mert jelenleg brilliánsul kiálltam a tűzpróbát. Amennyire hatalmában van ő is segíteni fog. Mindenesetre a képeim kiállítása feltűnést fog kelteni, különösen olyan időben, amikor a mágnásság köréből sokan lesznek Pesten. Mostantól kezdve szilárd az elhatározásom, hogy semmi áron nem dolgozom többet, mert végül is fel kell már adnom a sok áldozatot. Milyen nehéz is befolyásos helyet teremteni a világban és milyen sok áldozatot kell érte hozni!"

A portré megérdemelte azt a nagy becsvágyat, amivel készült. Nemcsak *Györgyi*munkásságában nyit új utat könnyed eleganciájával és festői erényeivel, hanem a művész hírnevén is nagyot lendített. A halála után 50 esztendővel létrejött biedermeier-kiállításon[[47]](https://mek.oszk.hu/01500/01588/html/bakay.html#j47) is főleg ennek a képnek köszönhető, hogy *Györgyi*megfakult neve újraéledt. A kritika osztatlanul a nagy angol portréfestők hatását véli felismerni rajta. Egyrészt a nálunk szokatlan és előkelő beállítás indokolja ezt. A grófnő habkönnyű tüllruhájában, ülőhelyzetben van ábrázolva, félig háttal, úgyhogy nemes profilja tisztán rárajzolódik az elmosódó park hátterére. Lelógó keze könnyedén érinti a kőpadon elhelyezett rózsákat. Ölében, anyja felé fordulva a kivágott ruhácskájú kisfiú ül széttárt karjainak repeső mozdulatával. Az a nemes előkelőség, amely az alakok beállításából, a ruhákról és a parkos háttérből árad, nem felvett idegen modor azonban, hanem az évek óta mágnás környezetben élő, fogékony művész stílusának önmagából kifejlődő természetes tulajdonsága. Az arc karakterének kidomborítása régi erénye, azt viszont nagy gyakorlatának köszönheti, hogy nem ismeri az anyagfestés technikájának akadályát, hanem szinte odaleheli a könnyed muszlint, a csipkefodrot vagy a szalagot. Miután a kép keletkezésének körülményei ismertek, könnyen megmagyarázhatjuk azt a tartózkodó hűvösséget is, amely a képről árad. A sok elsietett munka után itt végül minden közrejátszott, hogy komoly alkotás készüljön. Becsvágyát még serkentette a gróf hozzáértése, a grófnő elragadtatása és az a tudat, hogy a kép kiállításra kerül. Csak éppen a festő lényéből kiáradó melegség és derű hiányzik. A kimértség károsan érinthette közvetlenségét és ennek nyomát viseli a kép.

A festő szilárd elhatározása, hogy nem vállal többet tömegmunkát és hogy meggondolja, ha mégegyszer vidékre kell mennie, valóra vált. Néhány kirándulást tett ugyan még, de ezek többnyire rövidlélekzetűek, levelezés sem maradt róluk, élete legutolsó korszakát kivéve. Mintha eddigi működése csak egy nagy előkészület lett volna a most elkövetkező korszakra

 A festői készség és az anyagi alap megszerzése után a nyugodt munka következett, melynek eredménye kevesebb, de magasabb művészi színvonalú festmény.

1860-ban festi meg gazdagon férjhezment nővérének, *Giergl Emmának, Sartori Ödönnének* képmását [*(22. kép).*](https://mek.oszk.hu/01500/01588/html/bakay22.html) Ülő helyzetben ragadta meg, amint asztalára könyököl és elgondolkozva a messzeségbe tekint. A szép formás arc kedvére volt a művésznek, szeretettel lesi el a jól ismert vonások kifejezését és a fínomvonalú kézre is nagy figyelmet szentel. A fehér csipkefodros fekete selyemruhát és a környezetet viszont a képzelet költői átformálása nélkül, a maga polgári hétköznapiságában adja vissza.




Az ebben az időszakban készült képeinek jellegzetessége,

a művész meglepően ragaszkodik a valósághoz és élethűséghez. Tárgyilagos a külső leírásban, de ugyanakkor felismeri az ábrázolt lelkiségét, egyéniségét és kifejezésre is tudja azt juttatni. *Györgyi*rendszerint nemesít. Ha nem is szépít külsőségekben, gyakran hangsúlyozza ki az arcon rejtetten bujkáló érzelmeket és a saját lelki tulajdonságaiból is merít. Itt azonban hűséges megfigyelő marad, nem vesz el és nem tesz hozzá semmit a meglévő valósághoz.

1860 körül sokat időz az Ürményi család Vaáli birtokán kisebb megszakításokkal.





Legjobb férfi portréinak egyike Ürményi József háromnegyedes profil arcképe. Érezzük rajta a fej csontozatát, a homlok domború boltozatát. A fej felépítése bizonyos erőt és férfiasságot fejez ki, amelyet az elmélázó tekintet, a bőr fínom árnyékokkal és fényfoltokkal mintázott felülete lágyít meg. Mintha ez a festmény azonban csak bevezetés és előkészület lenne a következő művéhez, *Kammermayer Károly-*portréjához. [*(25. kép)*](https://mek.oszk.hu/01500/01588/html/bakay25.html)*Ürményi József*gondolkodó feje és polgáribb lénye után, utóbbi megjelenésének romantikus lendületével és van dyckos kifinomodottságával szinte páratlanul áll a korabeli magyar művészetben. A nemes felfogású arcot az erősebb megvilágítás még jobban kidomborítja és egyszerű feketeségében hagyja meg a ruhát. A lágyan hátrahullámzó haj, a dús bajusz és a hegyes álszakáll a megjelenésnek spanyolos előkelőséget kölcsönöz. Mindezeket a külsőségeket felülmúlja azonban a szemek fölényesen határozott tekintete. Ez a kifejezés megvan a fejtartásban, a bátor odaállásban is. Gondoljunk csak a nyaktalan *Önarckép*félénk beállítására, bátortalan tekintetére és látni fogjuk, hogy a kispolgári szerény festőből hogyan vált a mágnásvilág előkelő művészévé.





*Széchenyi István gróf*és *Deák Ferenc*arcképén is a nagy méretek, a pompás ruházat [*(23. kép),*](https://mek.oszk.hu/01500/01588/html/bakay23.html) a bútorok, a sok apró, magyarázatul szolgáló részlet mellett a művészi oldal háttérbe szorul. *Györgyit*valami gátlás fogja el, amikor hivatalos arcképmegrendelést kap. Némely reprezentatív képén nemcsak kedvetlenséget, de tudatlanságot is árul el. Megdöbbenve kérdezhetjük, hogyan festhette élete legjobb korszakában, a *Kammermayer portréval*egyidőben *Bezerédy*koponyátlan, erőtlen, színtelen képét?! Lehet, hogy ezeknél az arcképeknél *Györgyi*nem tartotta illendőnek belső megrezdüléseit szóhoz juttatni és a költői varázs nélkül a kép lelketlen vászon és festék maradt. A magába süllyedő, töprengő kedélyű művész vagy nem érezte át a közösség gondolatát és a nagy eszmék harcosait, vagy pedig nagyon is elfogulttá vált festésüknél. Még *Clark Ádám*képmásán is megvannak ezek a hiányok, míg feleségéé már sokkal jobb.

Egy gyönyörű fiatal leánynak, *Deák Szidóniának*[*(26. kép)*](https://mek.oszk.hu/01500/01588/html/bakay26.html) üde lányossága ismét a művészi teljesítmények magaslatára emelik *Györgyit.*



Erről külön papír

Anyósát is megfestette 1862



yósáról készült festményén [*(28. kép)*](https://mek.oszk.hu/01500/01588/html/bakay28.html) a lelki kifejezés mélyen ember vonásait viszi vászonra. Az öregedő szép arcról a tapasztalt ember jóságos megértése és bölcsesége sugárzik. A szemek emelkedett lélekről, a száj fáradt lemondásról tanúskodik. *Györgyi*ezzel a megkapóan kifejező képpel, méltó emléket állított anyósának, aki szerető gonddal őrködött a kis család boldogsága felett és akit leveleiben mindíg mint "engelsgute Mama"-t említett. Szinte halljuk bölcs szavát, amint a festő túlbuzgalmát mérsékli: "Miért az örökös törekvés azután ami pillanatnyilag elérhetetlen?"[[48]](https://mek.oszk.hu/01500/01588/html/bakay.html#j48)

*Györgyinek*kitűnő festményei és kiterjedt ismeretsége közben megtette a hatását. A magyar mágnásság kivitte Bécsbe a művész hírnevét és 1862-ben *Forgách Antal*főkancellár megrendeli nála életnagyságú arcképét, sőt azzal kecsegteti, hogy a császárt is lefestheti a kancellária számára. *Györgyi*elfoglaltsága, főleg pedig betegeskedése miatt húzódik a dolog, míg 1863 tavaszán megindulnak a komoly tárgyalások. Felmegy Bécsbe, ahonnan a következőket írja:[[49]](https://mek.oszk.hu/01500/01588/html/bakay.html#j49) "A császár biztosan ülni fog. Végre második kihallgatásomnál elhatározták, hogy a ruhákat is megkapom Pestre. A kancellár magának kéri a mellképet, amelyhez a császár ülni fog. Megkapom a császár életnagyságú fényképét is. Holnap 12-kor ismét kihallgatásra megyek, hogy az írásbeli szerződést megcsináljuk." *Györgyi*szinte utolsó pillanatig nem mer bízni szerencséjében, olyan hihetetlennek tűnt, hogy az elnyomatás korában magyar művész fesse le a császárt természet után, még hozzá a Szent István-rend nagymesteri díszében. Azonban március 27-én egy hatalmas ládában elküldik a díszes ornátus egész felszerelését Pestre, hogy a természet után készült tanulmány után a nagyméretű reprezentatív képet itthon dolgozhassa ki a művész.

Közben *Györgyi*állapota egyre rosszabbodik. Lehet, hogy gyomorbaj hatalmasodik el rajta, de sok jel arra mutat, hogy hivatásának lett az áldozata és hogy a festékektől súlyos ólommérgezést kapott. Különféle gyógyvízkúra alkalmazása után júniusban mégis felmegy Bécsbe és nyolc nap alatt lefesti a kancellárt.

Megható levelekben mondja el *Györgyi*életének ezt az utolsó, legnagyobb szereplését. Július 1-én írja feleségének:[[50]](https://mek.oszk.hu/01500/01588/html/bakay.html#j50) "**Tegnap midőn éppen a kancellárnál dolgoztam, egy hírnök jött a várból egy cédulával, amelyre a következő szavak voltak írva: "Ungar Maler. Donnerstag 2.Te um halb ein Uhr erste Sitzung in Stefans Appartement." Ezek a szavak el fogják Neked egész állapotomat árulni. Tehát a kocka el van vetve, most komoly a dolog. Isten! Adj bátorságot és nyugalmat, mert csak a Te vezérleteddel sikerülhet vállalkozásom. Ma megmutattattam magamnak az ú. n. István-lakosztályt és elrendeztettem Őfensége fogadására. Még ma odahozzák a képet és holnap, miközben ti nyugodtan ebédnél ültök, nekem gyöngyözni fog a homlokom. Gondolj rám! Ez a tudat erőt fog adni és én is biztosan fogok Rátok gondolni. Istenem, már csak túl lennék a holnapon - rögtön fogok Nektek írni... Ma ült a kancellár utoljára, végtelenül meg van elégedve, egyáltalában nemcsak ő, hanem egyhangúan dícsérik a kép kiválóságait. Egészségem hál' Istennek helyreállt. Szorgalmasan iszom a vizet, a görcs teljesen elmúlt, csak esténként érzek fájdalmakat a gyomor és a has táján, de olyan gyengén, hogy rövid időn belül teljes megszűnése várható."**

Különös, hogy *Györgyinek*ez az országos fontosságú megbízatása mennyire nem kelti fel az újságok figyelmét. Azt a néhány sort, amit a lapok írnak róla, levelének alábbi része magyarázza. "**Drágám, nem lenne jó, ha elmennél *Sartorihoz*és nevemben megkérnéd, hogy az újságban, ha lehetséges a magyarban is, itt tartózkodásomra vonatkozólag egy rövid cikket közöljön? Még használhatna nekem, legalább az emberek ismét hallják egyszer a nevemet. Mondd, hogy nagyon kéretem, azt hiszem meg fogja tenni, hisz mindíg oly barátságos volt irányomban." Másnapi levele izgatott és kuszált. A császár ugyanis nem jött el a megbeszélt időben, helyette a szárnysegéde hozta az üzenetet, hogy rögtön induljon Laxenburgba, a császár ott fog ülni. "Estefelé tehát Laxenburgban vagyok - írja -, milyen különös is az élet, úgy tűnök fel magamnak, mint dióhéj a tengeren. Ide-oda dobálnak az élet hullámai és csak arra kell törekednem, hogy fenntartsam magam, hogy egy hullám rám ne zúduljon." Másnapi levelét már Laxenburgból folytatja.**[**[51]**](https://mek.oszk.hu/01500/01588/html/bakay.html#j51)**"Tegnap délután 4 órakor podgyászommal együtt az udvari kocsi elhozott a Burgból Laxenburgba, ahova este fél hatkor érkeztünk. Itt már minden elő volt készítve. A vár főfelügyelője, végtelenül fínom és kedves úr, megmutatta lakásomat. Ez három szobából áll, tudniillik egy fogadóból, egy nappaliból és egy hálószobából, mind pompásan berendezve. Ebben a lakásban szokott a császárné főudvarmesternője lakni, ha itt időznek. Aztán még egy műterem is van itt, elég jó világítású. Mikor beléptem, éppen négy inas foglalatoskodott a fehér falak damaszttal való behúzásával. Mindent elrendeztem, hogy célszerű és méltó legyen Őfelsége ülése számára. Egész szolgasereg segédkezett, némelyek a műteremben és a szobámban, mások utasításaimat várták. Egyszóval láttam, hogy kitüntető kedvességgel vesznek körül. Egy öregedő komorna ugyancsak csodálkozott, hogy a grófnő saját ágyát kellett a legfínomabb fehérneművel számomra felhúzni. Láttam, hogy valami a szívén fekszik, mikor egyszerre csak megszólalt: "Az a megtiszteltetés még senkivel sem esett meg, hogy a grófnő ágyában aludjon." Később a szakács jött kérdezni, hogy dinézni akarok-e vagy pedig hideg húst. Az utóbbinál maradtam. Így lett fél 10, mikor nyugovóra tértem. Közben majdnem elfelejtettem mondani, hogy estefelé Őfelsége egy vadásza jött azzal az üzenettel, hogy Őfelsége szárnysegédéhez menjek, amit rögtön meg is tettem. Ő azt kérdezte, hogy melyik reggeli óra felelne meg nekem a világítás miatt? Én egy korábbi órát kértem, mert fél 1-kor a nap az ablakra süt. Azt felelte, hogy mindenesetre legyek készenlétben, Őfelsége meg fogja üzenni, hogy melyik órát kívánja. Aztán nyugovóra tértem. A ház, amelyben lakom, háromszáz lépésnyire van a főkastélytól, elragadó kilátással. Az ablakhoz mentem, a csillagos ég mágikusan világította meg a szép virágágyakat és fákat. A csendet csak a tücsök ciripelése és egy éjjeli madár kiáltásai törték meg. Olyan ünnepélyes volt minden, hogy önkénytelenül összekulcsoltam kezemet és bensőséges imával csillapítottam le izgatott szívemet, miközben hat év óta először sírtam. Gondolatban lepergettem az egész nap eseményeit és a legkisebb dologban is felismertem a Mindenható vezetését. Össze voltam törve szívemben. Vannak pillanatok az életben, amelyek döntő jelentőségűek lehetnek a jövőre. Csak most éreztem kicsiségemet. Isten ki fog emelni csüggedtségemből, mert csak a vallásra és Istenre támaszkodik művészi életem." Ilyen gondolatok és hullámzó lelkihangulatok között töltötte *Györgyi*az álmatlan éjszakát. Reggel 5-kor már fenn volt és várta az idő csigalassú múlását tizenegyig, amikorra a császár érkezését jelezték.**[**[52]**](https://mek.oszk.hu/01500/01588/html/bakay.html#j52)

**"Úgy tűntem fel magam előtt - írja -, mint egy harcos a csata előtt. A legnagyobb hős is elfogódott az első ágyulövésig, akkor aztán visszatér a bátorsága. Így történt velem is. Elfogódottságomat, mondhatnám félelmemet nem lehet leírni, míg végre a szárnysegéd jött és jelentette: "Őfelsége jön." Pont fél 11-kor lépett be a szobába és mint egy varázslatra, hirtelen eltűnt minden elfogultság a végtelen kedves, szívélyes megszólításra: "Nagyon örülök, hogy eljöhettem és ülhetek Magának." Úgy éreztem, hogy felemelnek, hogy bátorság áramlik belém, éreztem, hogy minden izmom megfeszül, hogy a mű segítségére legyen, habár összehasonlítva vázlatomat a természettel, láttam, hogy egy ecsetvonást sem használhatok belőle. Mégsem hagyott el bátorságom, ellenkezőleg merészen láttam neki az átfestésnek és ötnegyed óra alatt sikerült a képet annyira rendbehozni, hogy pontos és biztosan remélem, hogy sikerülni fog. Ülés közben sokat beszélt Őfelsége. Úgylátszik nem unatkozott, annak ellenére, hogy szerencsém volt egész idő alatt kettesben lenni vele. Még Te is meg lettél említve angyalom, Őfelségének arra a kérdésére, hogy házas vagyok-e, azt feleltem: "Igen Felséges Uram, olyan szerencsés vagyok, hogy kedves jó feleségem és négy gyermekem van." Távozásának utolsó szavai ezek voltak: "Holnapután vagy hétfőn ismét rendelkezésére állok." Mikor Őfelsége elment, inasa, aki az ajtóban állt, így szólt: "Gratulálok. Abból a hangból, ahogy Őfelsége Önhöz beszélt, rögtön felismertem, hogy sokat tart magáról. Nem is ült még soha senkinek ennyi ideig." A második ülésen a ruhát festi meg *Györgyi,*a harmadik azonban késik, a császár nem ér rá. "Őfelsége második ülése mult kedden volt, amikor ismét végtelenül szeretetteljesnek mutatkozott. Nyiltan be kell vallanom, meg vagyok hatva irántam való kegyelmétől. Elmenetelénél megígérte, hogy csütörtökön ismét jön, de amint látod az ülés keddre tolódott el, ami nagyon elszomorít." A kép a legjobb úton halad, a művész mégis kétségek közt él, hogy úgy sikerül-e a mű, ahogy reméli. Betegsége, amit a nagy idegfeszültségben egy ideig szinte nem érzett, most újult erővel tör rá.**[**[53]**](https://mek.oszk.hu/01500/01588/html/bakay.html#j53)**"Jelenleg olyan izgalomban élek, ami hosszabb ideig aligha fog jót tenni szervezetemnek - írja. - De, sajnos nem tudok magamon uralkodni. Csak félig élvezem az itteni életet, hogy teljesen élvezzem, ahhoz hiányzik a nyugalmam." Igyekszik leplezni felesége előtt is rosszulléteit. "Megismerkedtem *Seeburger dr.*udvari tanácsossal és családjával, igen kedvesek irányomban. Elhatároztam, hogy amint alkalom nyílik, beszélek vele állapotomról. Addig azonban nem akarok szólni, míg Pestről nem kapok értesítést, kérlek, jó asszonykám, menj el *Hoffmannhoz,*de hamar és mondd, hogy kéretem, üzenje meg, igyam-e még a vizet? Eddig harminc üvegecske van bennem, de azt hiszem, az okozza a vértolulásokat, gyomorgörcsöket és a gyakori szédülést. Nyugodj meg azonban, ne gondold, hogy szenvedek, csak azért kértelek, hogy menj *Hoffmannhoz,*hogyha hasonló eset előfordul, tudjam miheztartani magamat." Felesége kétségbeesve válaszol,**[**[54]**](https://mek.oszk.hu/01500/01588/html/bakay.html#j54)**hogy hagyjon minden kúrát abba és forduljon a bécsi orvosokhoz, mert az itteni olyan zavart, hogy esetleg éppen az ellenkezőjét ajánlaná, mint egy héttel ezelőtt is tette. Úgy látszik azonban a művészen nem lehetett már sokat segíteni. Szerencsésen befejezi még a császár mellképét s büszkén írja alá: "Természet után festté Györgyi 1863." A festmény *Ferenc*** *József*legjobb fiatalkori képmásai közé tartozik. Karakteres, életteljesés kellemes színezetű. Az egyetlen festmény ebből az időből, amelyen a császár magyar ruhát visel. Szemben áll és fejét kissé balra fordítja. A művész eltekinteti minden külső hatásvadászástól és egyszerűen, emberien állítja elénk az uralkodót. Lehet, hogyha megvalósult volna a nagy festmény, azon talán a hivatalos portrénak már említett hibáiba esett volna. Nem várhatjuk, hogy műremek legyen. Ebben meggátolta a belső elfogódottság, amit a császár jelenléte benne előidézeti és az, hogy először került szembe egy eddig csak fénykép után ismert arccal. Hol volt *Györgyi*az udvari festők előnyétől, akik nap-nap után az élet különböző megnyilvánulásai közben ismerik meg az uralkodók arcát. Ferenc József portréjának megfestése az adott körülmények között nagy teljesítmény volt és a festő művészi erejét bizonyítja.

Megtörve, betegségtől elgyötörve vonszolta el magát utolsó állomásához Szentmihályra, régi ismerőseihez. Egy év előtt *Milkovics Zsiga*földbirtokos feleségét festette le, most pedig hosszas unszolás és levelezés után a férfi arcképét vállalja. A rendkívül művelt és közvetlen környezet egy ideig jobbulást hoz.[[55]](https://mek.oszk.hu/01500/01588/html/bakay.html#j55) "Hál Istennek szerencsésen megérkeztem - írja -, félelmem ellenére ez jó jel, és még mindíg erős természetem mellett szól. Állapotomban semmiféle rosszabbodást nem vettem észre, ellenkezőleg mai első éjszakám minden pestinél jobb volt. Körülbelül 5 órát aludtam, kutyaugatás és kakaskukorékolás ellenére. Ma is megkönnyebülést érzek, nem is fogok semmit sem használni. Nem kételkedem benne, hogy az itteni levegő lesz legjobb orvosom. Reményeim, amiket ittlétemhez fűzök, azonban csak akkor valósulhatnak meg, ha szerető jelenlétedet élvezhetem." Még első nap megkezdi a képet, melyet kínlódva, a rettenetes fájdalmaktól minduntalan félbeszakítva készít el.

*Györgyi*tudtunkkal nem is veszi többé kezébe az ecsetet. 1863. szeptember 22-én, 42 éves korában meghal. Akkor kellett távoznia, amikor megtalálta önmagát, hiánytalanul tudta egyéniségét kifejezni és amikor a gazdag lehetőségek kincsesháza tárult ki előtte. Művészete telve volt friss kezdeményezésekkel, képzelete eleven elgondolásokkal és lelke nyitva állt új élmények befogadására. Meddő volna azonban a csábító következtetések területére átsiklani. A korai halál rákényszerít bennünket arra, hogy az elért eredmények alapján határozzuk meg tehetségének súlyát és helyét a magyar művészet történetében.



A kortárs festők közt is ritka az olyan csoportkép,melyet Györgyi még 1859-ben festett: „ Vadásztársaság a Gerecse hegységben „ címmel feltehetően megrendelésre készült. A kép résztvevői a sikeres vadászat örömét élvezik , bensőséges baráti kapcsoltokra is figyelmesek lehetünk.

*Györgyi*művészetét emberi tulajdonságai teszik mélyebbé. Az ő nehézségei nem a technikából születnek, hanem a belső kifejezés megragadásából. A külső csak keretül szolgál ahhoz, hogy az ábrázoltak egyéni jellemvonásait minél hívebben fejezze ki. A kor ízlése az arcképek külső megjelenésében ütközik ki, főleg az öltözékben. A szépítésre nem a banális polgári szép értelmében törekszik, célja az ábrázoltak belső lelki szépségének kifejezése. Nagyobb súlyt helyez az egyénire, mint a megszokott szépre. A képzeletét serkentő modelleknél szinte hozzájuk idomul kifejezési formában és technikában egyaránt, hogy minél jobban meg tudja közelíteni az egyéni jellemvonásokat és minél világosabban tudja azokat kivetíteni. Mily megkapóan érzékelteti *Pejacsevich*gróf vaskosságát, életörömét; anyósának érett emberi vonásait; feleségének odaadó asszonyosságát;

megérzi, kinek az egyéniségéhez illik a díszes ruha, fínomkodó mozdulat és hogy kit ábrázoljon egyszerű ruhában, póz nélkül. Van azonban valami, ami minden arcképén végigkísér, hol a száj ideges vonalában, hol a szemek könnyes-meleg tekintetében, hol pedig az ujjak vibrálásában. Ez a megnevezhetetlen vonás *Györgyi*egyénisége. Azé az emberé, aki nőiesen lágy és gyöngéd, gyerekesen türelmetlen, de a nagy dolgokban nemes és férfias. Sajnálja a vadászaton egy nyúl életét kioltani, fél a sötétben hazamenni, letörik, ha nem kap levelet feleségétől, de ugyanakkor elszántan küzd meggyőződéséért és megadóan Istenhez fohászkodva tűri halálos betegségét, még legszűkebb környezete előtt is leplezve gyötrelmeit. Élete tele van tűzdelve a mindennapok eseményeivel, melyek alól nem vonhatta ki magát, hiszen a sors rövidre szabta  mult század első felének magyar mesterei közül egynél sem látjuk a lelkiélet oly magas fokát, mint *Györgyinél.*Aéletét. Mégis ezek az események eltörpülnek a lelkében végbemenő folyamatok mellett. Az arcképfestés közben bő alkalma volt idegen emberek és különböző társadalmi rétegek megfigyelésére. A mások megismerése a legbiztosabb út volt ahhoz, hogy önmagát megértse. Ezért vált elsősorban emberábrázoló művésszé. agyar tragédia, hogy *Györgyi*tevékenységét és tehetségét csak halála után 75 évvel kapcsolhatjuk a történeti fejlődés láncolatába. Művészeti alkotásaira kellőképen nem figyelt fel kora és az utána következő nemzedék nem folytatta ott az elhagyott munkát, ahol ecsetjét elejtette, hanem újra és újra megjárták azt az utat, amelyen *Györgyi*nehéz küzdelmekkel haladt. Úttörő volt a nélkül, hogy kortársai felismerték volna.